google/wiki40b huggingface dataset:
Trigonarthron

Utbredelse

Gruppen finnes på Madagaskar.
Kovalent binding

Eksempel

To oksygenatomer skal slå seg sammen og lage oksygengass (som har molekylformel O₂). Oksygen har seks elektroner i ytterste skall, L-skallet, og hvert oksygenatom trenger to elektroner ekstra for å oppfylle åtteregelen. Oksygenets mest stabile form blir derfor de to sammenslåtte atomene.
Og den heter da upolar kovalent binding.

Dipolare kovalente bindinger

På samme måte som med kovalente bindinger går atomene også her sammen om å dele på elektroner, den eneste forskjellen er at elektronparet oppholder seg nærmere den ene siden av molekylet enn den andre. Dette gjør at den ene siden (som trekker mest på elektronparet) oppnår sterkere negativ ladning, og vi får to forskjellige ladde poler.
Pskov oblast

Demografi

Innbyggertall: 760 810 (folketelling 2002), ned fra 846 449 i folketellingen i 1989. I første halvår 2007 var fødselsraten 9,1 pr 1000
Ifølge den russiske folketellingen i 2002 var sammensetningen av de forskjellige nasjonalitetene som følger: 
•94,25% russere 
•1,64% ukrainere 
•1,27% hviterussere 
•0,42% sigøynere 
•0,30% armenere
•0,20% tatarer 
•0,17% azerier
•0,15% estlendere 
•0,11% moldovere
•0,09% latviere 
•0,09% tyskere
•0,09% tsjuvasjer 
•0,08% jøder 
•0,08% polakker
•0,07% tsjetsjenere 
•0,05% finner 
•0,05% litauere
•0,04% georgiere 
•0,04% mordvinere 
•med mange andre grupper på mindre enn tre hundre personer hver.  
•0,34% svarte ikke på spørsmålet om nasjonalitet og etnisk tilhørighet på folketellingsskjemaet.
Brasil under VM i friidrett 2017

Resultater

Brasils resultater var som følger:
Guvernementet Nizjnij Novgorod

Guvernementet Nizjnij Novgorod (russisk: Нижегородская губерния) var et guvernement i keiserdømmet Russland og Sovjetunionen i årene 1796–1929.
Guvernementet var inndelt i 11 kretser (ujezd): Ardatov, Arzamas, Balakhna, Gorbatov, Knjaginino, Lukojanov, Makarjev, Nizjnij Novgorod, Semjonov, Sergatsj og Vasilsursk.
Télé Liban

Bakgrunn

Télé Liban begynte sine sendinger 28. mai 1959 og het da Compagnie libanaise de Télévision (CLT). Allerede fra starten drev TL to kanaler: en arabisk-språklig kanal og en fransk-språklig kanal som samarbeidet med den franske allmennkringkasteren ORTF. 
I 1977 ble CLT slått sammen med et privateid fjernsynsnettverk, angivelig på grunn av få annonsører som gjorde det vanskelig å få høy nok inntjening til å drifte to nettverk. Det nye selskapet fikk navnet Télé Liban og besto av to nye kanaler: Télé Liban (arabisk) og fransk-språklige Télé Lebanon Le Neuf (Kanal 9).
Maro sublestus

Utseende

Maro sublestus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Semiotinus

Utseende

Små til middelsstore (7 - 23 millimeter), slanke, blanke, brokete (oransje, gult, brunt, svart, grønnlig) smellere. Slekten kan kjennes på at pronotum er trapesformet med rette eller svakt innsvungne ytterkanter, også med en midtfure i hele lengden. Hodet er nærmest firkantet, foran i midten litt innbuktet, med utstående fasettøyne, pannen kan ha en pigg på hver side. Antennene er middels lange, en del lengre enn hode + pronotum, ikke sagtakkede. Dekkvingene er tilspissede bak, med fine punktrader.

Levevis

Larvene og puppene er ukjente men det er sannysnlig at de er knyttet til døde trær.

Utbredelse

Gruppen er utbredt i Sør- og Mellom-Amerika.
Norge 2020

Utvalget

Kronprins Haakon var opprinnelig tiltenkt en plass i utvalget, men trakk seg etter mye omtale og kritikk i media. Blant annet gikk LO sterkt ut mot kronprinsens deltakelse.  Også hotelleier Petter Stordalen ble en kritiker, og etterlyste medlemmer fra Norges fjerde største næring, reiselivsbransjen.
Allerede under det første møtet, 16. mars 2010, gikk det rykter om at miliardærarving Cecilie Fredriksen ville trekke seg fra utvalget, noe som senere ble bekreftet. Bakgrunnen for at hun trakk seg er ikke kjent, men hennes plass i utvalget fikk kritikk fra spesielt Sosialistisk Ungdom (SU). SU-lederen Mali Steiro Tronsmoens kritikk gikk på at Fredriksen ikke bor i og skatter til Norge, og dermed ikke burde sitte i et nasjonalt råd. Turistsjef Anne Varden fra Geilo ble oppnevnt i Fredriksens plass.
Ferstad

Ferstad er et område i søndre del av Byåsen, mellom Kyvatnet og Munkvoll, i Trondheim kommune. Ferstad gård ble oppført av general Carsten Gerhard Bang i 1790; området rundt gården er i dag helt utbygd. Ferstad er en holdeplass på trikkelinjen Gråkallbanen.
Finn Graff

Bakgrunn

Graffs mor var norsk, mens hans tyske far var krigsflyger og omkom da flyet ble skutt ned. Moren flyttet med barna til Norge i 1946.
Graff er utdannet ved Statens håndverks- og kunstindustriskole.

Virke

Han har vært fast tegner for Morgenposten (1960–1963), Arbeiderbladet (1963–1988) og Dagbladet (fra 1988). Han har illustrert en stor mengde bøker, både for voksne og barn. Tegneteknikken er hovedsakelig penn eller blyant.
Finn Graff bor i Oslo. Han er broren til illustratøren Rolf Graff og ballettdanseren Jens Graff.

Provoserende karikaturer

Den 19. juni 2005 trykket Dagbladet en Graff-karikatur som forestilte to parrende griser med ansiktene til politikerne Erna Solberg og Carl I. Hagen, mens Venstres Lars Sponheim bivånet griseriet. Tegningen ble meldt inn til  Pressens Faglige Utvalg (PFU), men ble ikke behandlet ettersom ingen av partene hadde gitt samtykke til at det skulle kjøres klagesak. 
Til en kommentar om sivile ofre for Israels krigføring i Gaza trykte Dagbladet 10. juli 2006 en karikaturtegning av Finn Graff der den israelske statsministeren Ehud Olmert ble framstilt som den nasjonalsosialistiske leirkommandanten Amon Göth i Płaszów konsentrasjonsleir. Tegningen viste Olmert med gevær i hendene på en balkong i en konsentrasjonsleir og en død palestiner på bakken. Motivet hadde klare referanser til Steven Spielbergs holocaust-film Schindlers liste der den sadistiske leirsjefen skyter på jødiske fanger for moro skyld. Tegningen skapte sterk debatt, og Israels ambassadør til Norge, Miryam Shomrat, klaget Dagbladet inn for Pressens Faglige Utvalg (PFU).
PFUs sekretariat innstilte først på å avvise klagen. Utvalget skulle behandle saken i et møte 29. august, men den israelske ambassaden kom med ytterligere dokumenter i slutten av august. Behandlingen ble derfor utsatt i påvente av Dagbladets tilsvar. I sitt møte 24. oktober 2006 ga PFU klageren ikke medhold.
Dagbladet fikk tidligere påtale av PFU for å ha gjengitt en karikaturtegning (se faksimile under «eksterne lenker») av Finn Graff der han viste arbeiderparti-politikeren Rune Gerhardsen i samleie med en kopi av seg selv som en kommentar til interne forhold og tette familiebånd i partiet. For øvrig pleide Finn Graff å symbolisere den tidligere formannen i Fremskrittspartiet, Carl I. Hagen, som en liten haug med avføring. Han nektet imidlertid å portrettere profeten Muhammed da de omstridte, danske Muhammed-karikaturene ble debattert høsten 2005 og vinteren 2006.
Toflekket hermelinmåler

Utseende

En forholdsvis liten (vingespenn 22 – 28 mm), slank, gråhvit måler med litt silkeaktig glans. Antennene er trådformede hos begge kjønn og omtrent halvparten så lange som forvingen. Forvingen har to mørke flekker ved forkanten, bakover fra disse går det mer eller mindre tydelige, bølgete, mørke tverrstriper. Området langs ytterkanten er ofte gråaktig men kan være hvitt som resten av vingen. Bakvingen er gråhvit. Larven er slank, matt grønn og glatt.

Levevis

Larvene lever på hegg (Prunus padus), slåpetorn (Prunus spinosa) og hagtorn (Crataegus spp.), kanskje også på andre busker og løvtrær. De voksne målerne flyr om natten i mai – juni. Arten kan av og til ha masseforekomster.

Utbredelse

Arten finnes i Europa og videre østover til Sakhalin. I Norge ble ikke arten registrert før i 1974, men den finnes nå langs Østlandskysten vestover til Vest-Agder.
Robert Nivelle

Bakgrunn

Nivelle ble av fransk far og engelsk mor. Nivelle ble utdannet ved École Polytechnique i 1878 og gjorde siden tjeneste som artillerioffiser i Indokina, Algerie og Kina under bokseropprøret.

Karriere

Nivelle var artilleriekspert og fikk en stor del av æren for den franske motoffensiven i den siste delen av slaget ved Verdun. Han mente at det var mulig å bryte gjennom de tyske linjene med en rullende artilleritaktikk. Det vil si at infanteriet avanserer rett bak artilleriilden som langsomt forflytter seg fremover. Etter en rekke seirer ved hjelp av denne metoden, og fordi han lovet en hurtig seier, fikk han den 25. desember 1916 overta kommandoen over de franske styrker etter general Joffre, som riktignok blir utnevnt til marskalk av Frankrike, men som bedømmes som å være for statisk og utbrent etter to års skyttergravskrig.
Nivelle besluttet seg for å avslutte utmattelseskrigen og iverksette et overraskelsesangrep på de tyske styrker. På grunn av sin engelske mor hadde han lært seg å tale engelsk, noe han benyttet seg av til å overtale britene under Lloyd George til å stille de britiske tropper under hans kommando. Han var ikke særlig god til at holde på en hemmelighet og snart kom planen tyskerne for øre.
Nivelles plan gikk ut på å stenge inne de tyske troppene mellom Arras og Reims ved at britene angrep i Arras samtidig som franskmennene gjorde et storangrep på den sterke, tyske stillingen langs Chemin des Dames, nord for Aisne. I midten av mars 1917 trakk tyskerne seg tilbake fra dette området til Hindenburglinjen. Nivelle fortsatte likevel planleggingen. Tyskerne var godt forberedte da Nivelle innledet slaget ved Chemin des Dames (også kjent som Nivelles offensiv), med det resultat at offensiven kom til at koste 350.000 drepte og sårede, uten at særlig mye ble oppnådd. (I de første dager etter slaget ved Chemin des Dames fikk Nivelle økenavnet slakteren.) Offensiven i april 1917 kjørte seg umiddelbart fast. Nivelle fortsatte med å sende inn flere tropper, noe som resulterte i at en stor del av de franske troppene vegret seg for å angripe. Dermed fikk man rene mytterier på fransk side i 1917.
Nivelle ble erstattet 15. mai 1917 av Pétain, som forbedret soldatenes forhold og gjenopprettet orden i styrkene.
Og det viste seg snart at han også mistet sine overordnedes tillit, så i desember 1917 ble han utnevnt til sjef for de franske tropper i Nord-Afrika, langt fra fronten.
Han fikk senere en viss form for oppreisning, da han etter krigen ble utnevnt til krigsrådgiver og ble tildelt storkorset av Æreslegionen og Militærmedaljen. Etter sin død i 1924 ble han begravet i Invalidekirken.
Hundige

Hundige befinner seg på det østlige Sjælland, og er en forstad til København.
Omkring 1376 omtales landsbyen som Honedige, som av gammeldansk skal stamme fra hun som betyr ås eller høyderygg og dige, kanskje i betydningen grøft. Forstaden ligger i det nordøstlige hjørne av Greve Kommune, og var til 1960-årene betegnelsen for en liten landsby syd for det som i dag er grensen til Ishøj Kommune.
Siden er området vest og sydvest for landsbyen utstykket og bebygget med parsellhus. I 1974 åpnet Hundige Storcenter, omgitt av områder med almennyttige leiligheter oppført på 1960-70-tallet, mens Hundige Apotek (Hundie Apotek) blev etablert ved kongelig resolusjon av 4. maj 1976.
I 1976 ble S-toget langs Køge Bugt forlenget fra Vallensbæk til Hundige, hvor Hundige Station fikk en plass i tilknytning til storsentret.
Italiensk ulv

Biologi

Mot slutten av andre verdenskrig var den italienske ulven nær utryddet. Den overlevde kun i to isolerte populasjoner i de sørlige Appenninene, og på det mest kritiske (1960-tallet) var det bare omkring 100 individer igjen. Den ble beskyttet på 1970-tallet, og fra slutten av 1980-tallet har bestanden vokst bemerkelsesverdig fort. Populasjonen ble i 2006 anslått til omkring 500–800 individer. Populasjonen er økende og ble i perioden 2009–2013 estimert til mellom 1 269 og 1 800 individer.
Underarten er noe mindre enn nominatformen (C. l. lupus) og veier typisk 25–35 kg, selv om spesielt store hanner har veid opp mot 40–45 kg. Skulderhøyden ligger omkring 50–70 cm. Den finnes stort sett i hele Appenninene, fra Liguria til Calabria, og utbredelsen strekker også inn mot det nordlige Lazio og det sentrale, vestlige Toscana. Utbredelse strekker seg dessuten til de vestlige Alpene, på kryss av riksgrensen mot Frankrike og Sveits.
Sprøyte (kortspill)

Å gi

Man gir 12 kort til hver spiller. De resterende 16 kortene legges til side for bytting.

Bytting av kort

Hver spiller kan bytte til seg kort i henhold til deres posisjon i forhold til giveren. Første spiller til venstre for giveren kan bytte opp til 8 kort, neste spiller kan bytte garantert 5 kort, og giver kan bytte garantert 3 kort. Hvis en spiller velger å ikke bytte alle sine kort, kan neste spiller velge å bytte til seg disse kortene i tillegg til sine garanterte 5 eller 3 kort.

Stikk

Spilleren til venstre for giver begynner det første stikket. Senere stikk begynnes av vinneren av det forrige stikket. Man må alltid følge farge, og fargen er bestemt av det første kortet spilt i hvert stikk. Hvis en spiller ikke har kort i fargen som er spilt, må han kaste et kort i en annen farge. Stikket vinnes av spilleren med det høyeste spilte kortet i spilt farge. Et vunnet stikk (altså 3 kort) samles inn av vinneren og plasses synlig, slik at alle kan se hvor mange stikk hver spiller har vunnet.

Nullo

Når man spiller Nullo er det om å gjøre å samle færrest mulig stikk.
Hvert stikk færre enn fire gir ett poeng. For eksempel gir 1 stikk 3 poeng.

Trumf

Når man spiller Trumf er det om å gjøre å samle flest mulig stikk. Hvis et kort i trumffargen er spilt i et stikk, vil kortet vinne stikket uavhengig av hvilken farge som ble spilt, så sant ikke en annen trumf av høyere verdi ble spilt. 
Hvert stikk flere enn fire gir ett poeng. For eksempel gir 9 stikk 5 poeng.

Grand

Når man spiller Grand er det om å gjøre å samle flest mulig stikk. 
Hvert stikk over minstegrensen på fire gir ett poeng, akkurat som i Trumf.
Den 64. Golden Globe-utdelingen

Vinnere

Cecil B. DeMille Award: Warren Beatty
Beste film – drama: Babel
Beste kvinnelige skuespiller i film – drama: Helen Mirren – The Queen
Beste mannlige skuespiller i film – drama: Forest Whitaker – The Last King of Scotland
Beste film – musikal eller komedie: Dreamgirls
Beste kvinnelige skuespiller i film – musikal eller komedie: Meryl Streep – The Devil Wears Prada
Beste mannlige skuespiller i film – musikal eller komedie: Sacha Baron Cohen – Borat
Beste kvinnelige birolle i film: Jennifer Hudson – Dreamgirls
Beste mannlige birolle i film: Eddie Murphy – Dreamgirls
Beste animasjonsfilm: Biler
Beste fremmedspråklig film: Brev fra Iwo Jima (Japan/USA)
Beste regi: Martin Scorsese – The Departed
Beste manus: The Queen
Beste filmmusikk: The Painted Veil
Beste filmlåt: «The Song Of The Heart» – Happy Feet (Prince)
Beste TV-serie – drama: Grey's Anatomy
Beste kvinnelige skuespiller i TV-serie – drama: Kyra Sedgwick – The Closer
Beste mannlige skuespiller i TV-serie – drama: Hugh Laurie – House M.D. Beste TV-serie – musikal eller komedie: Ugly Betty
Beste kvinnelige skuespiller i TV-serie – musikal eller komedie: America Ferrera – Ugly Betty
Beste mannlige skuespiller i TV-serie – musikal eller komedie: Alec Baldwin – 30 Rock
Beste miniserie eller TV-film: Elizabeth I
Beste kvinnelige skuespiller i miniserie eller TV-film: Helen Mirren – Elizabeth I
Beste mannlige skuespiller i miniserie eller TV-film: Bill Nighy – Gideon's Daughter
Beste kvinnelige birolle i en TV-serie, miniserie eller TV-film: Emily Blunt – Gideon's Daughter
Beste mannlige birolle i en TV-serie, miniserie eller TV-film: Jeremy Irons – Elizabeth I
Miss Golden Globe 2007: Lorraine Nicholson
Donghaibroen vindpark

Donghaibroen vindpark er et vindkraftanlegg på 102 MW nær Donghaibroen i Shanghai. DEn kan produsere kraft til 200.000 husholdninger. Byggingen av anlegget begynte i juli 2008. Det begynte sin produksjon 6. juli 2010.
Den er Folkerepublikken Kinas første kommersielle offshore vindkraftverk, og drives av Sinovel.
Yldiz Pollack-Beighle

Liv og virke

Pollack-Beighle har mastergrad i juss fra Anton de Kom Universiteit van Suriname (2009) og mastergrad i offentlig administrasjon og styring fra FHR Lim A Po Institute for Social Studies (2012).
Hun har arbeidet for CARICOM og i samferdsels- og næringsdepartementet før hun i 2011 ble sjef for CARICOM-avdelingen i utenriksdepartementet. Fra 2013 til 2017 arbeidet Pollack-Beighle i CARICOM-sekretariatet.
Den 1. februar 2017 ble hun medlem av regjeringen, oppnevnt av president Dési Bouterse.
Hinata Miyazawa

Landslaget

Hinata Miyazawa spilte én landskamp for Japans kvinnelandslag.
Trott zu Solz

Trott zu Solz (von Trott zu Solz) tilhører den protestantiske hessiske uradel. Foreningens medlemmer tilhører adelsforeningen Althessische Ritterschaft.
Familien har sitt stamsete i Solz og i Imshausen ved Bebra, hvor de har et slott.
En rekke medlemmer av familien har vært kjente politikere og diplomater. August von Trott zu Solz var kulturminister i Preussen fra 1909 til 1917, og hans sønn Adam von Trott zu Solz var diplomat og en kjent antinazistisk aktivist i den såkalte Kreisau-kretsen.
Medieformat

Lisenser

Enheter og programvare som skal spille av et medieformat er avhengig av å ha tilgang til spesifikasjonene. Det finnes to typer lisenser for medieformater, som kategoriserer medieformater i frie/åpne eller proprietære. De frie medieformatene er tilgjengelig for hvem som helst å benytte i en hvilken som helst avspiller. De proprietære krever ofte en lisensavgift per avspilling eller per avspillerenhet, som gjør at proprietære medieformater ikke kan brukes av alle.

Komprimeringskvalitet

Det fleste slike formater mister kvalitet under komprimeringen. Opprinnelig ble dette gjort for å gjøre de komprimerte filene små nok til å kunne overføres over ikke-bredbånd nettverk og lagret på relativt dyre lagringsmedia, slik som harddisker, i motsetning til billige medier, slik som CD-rom og DVD.
Det finnes formater som ikke taper noen som helst kvalitet under komprimeringen, men for de fleste formål er den mindre kvalitetsforbedringen ikke verd økningen i datastørrelse, som ofte er betydelig. Hovedunntakelsen for dette er hvis dataene skal gjennom videre prosessering, hvor gjentatt komprimering alltid vil føre til ytterligere kvalitetstap, slik at det er lett identifiserbart, (synlig eller hørbart eller både og).
Mange formater er skrevet for å fremheve bestemte sider av mediet som skal komprimeres. For eksempel, trenger en digital video av en sportshendelse, slik som fotball eller håndball, å håndtere bevegelser bra, men ikke nødvendigvis eksakt fargegjengivelse. Til motsetning trenger en video av kunstutstilling trenger å gjengi farger og overflateteksturer bedre enn raske bevegelser.
Mange multimediedatastrømmer trenger å inneholde både lyd, bilde og tekst, og ofte en del metadata som tillater synkronisering av lyd og bilde. Hver av disse tre strømmene kan håndteres av forskjellige programmer, prosesser eller maskinvare; men for at multimediadatastrømmen skal være lett å lagre og overføre, må den innkapsles i et multimediekonteinerformat.
Selv om mange mennesker forklarer at AVI er et medieformat, tar de feil. AVI er et multimediekonteinerformat, som er i stand til å inneholde flere forskjellige medieformater (men ikke etter en ISO standard). Det er andre velkjente alternative konteinere, slik som de frie Ogg og Matroska (mkv), som har betydelige fordeler over avi.
La Roquette-fengslene

La Roquette-fengslene var to fengsler i 11. arrondissement i Paris, på hver sin side av rue de la Roquette. De eksisterte fra 1830 og til 1974.  
Det eldre bestod fra 1830 til 1974, det yngre fra 1836 til 1900. 
Senere er stedet for la petite Roquette (det opprinnelige fengselet) gjort til La Roquette-plassen, den største i det 11. arrondissement.

Henrettelsessted

Den 29. november 1851 ble per dekret bestemt et nytt sted for henrettelser i Paris. Guillotinen ble satt opp ved inngangen til Grande Roquette. Fundamentene er fremdeles (2015) synlige i bakken.  Allerede tre uker etter fant den første henrettelsen sted.
I alt ble frem til 1899 69 fanger henrettet med denne giljotinen. En av den var den åttefoldige morder Jean-Baptiste Troppmann i 1870. Året etter, i 1871, ble dessuten seks gisler skutt i Grande Roquette under Pariserkommunen av kommunardene; blant de henrettede var den katolske erkebiskop Georges Darboy av Paris, andre geistlige, og en dommer.
USS Indianapolis: Men of Courage

Handling

Den sanne historien om mannskapet på USS Indianapolis, som ble strandet i de filippinske hav i fem dager etter å ha levert atomvåpnene som til slutt ville ende 2. verdenskrig. Mens de ventet på å bli reddet, måtte de utholde ekstrem tørst, sult og nådeløse haiangrep.
Tongshan (Xianning)

Tongshan (kinesisk: 通山县; pinyin: Tōngshān Xiàn) er et fylke i byprefekturet Xianning i provinsen Hubei i Folkerepublikken Kina. I 1999 hadde det et folketall på 418 385 innebyggere.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Varg Veum – Svarte får

Handling

Varg Veums kjæreste Karins prostituerte søster forsvinner og Veum lover Karin å finne henne.

Mottakelse

Filmen fikk middelmådige kritikker i norsk media.
Carl Heinrich Graun

Liv og virke

Broren Johann Gottlieb Graun var også en framstående komponist, og i 1714 fulgte Graun sin bror til Kreuzschule i Dresden. Sangstemmen hans vakte oppsikt, ved siden av sangundervisning fikk han sin første klaver- og celloopplæring.
I 1740 ble Graun kapellmester ved hoffet til kong Fredrik den store av Preussen, og gjorde stor suksess på Berlins scener med sine operaer.
Graun og kapellmesteren Johann Adolf Hasse i Dresden deler æren for å ha brakt Alessandro Scarlattis italienske opera til sitt høydepunkt. Grauns operaer forsvant fra repertoaret da Christoph Willibald Gluck entret scenen.
Erik Østerud

Liv

Østerud ble cand. philol. i 1964 og var deretter norsk lektor ved Aarhus universitet, hvor han fra 1968 var universitetslektor. I 1997 ble han professor i nordisk litteratur ved NTNU.
Østerud har blant annet skrevet om Dag Solstad og Henrik Ibsen.
Friidrett under Middelhavslekene 1975

Friidrett under Middelhavslekene 1975. Friidrett var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var sjuende gangen som friidrett var med på programmet under Middelhavslekene. Det ble konkurrert i trettien øvelser, tjuetre for menn og åtte for kvinner. Italia ble beste nasjon med ti gullmedaljer foran Jugoslavia som også vant ti gull.
Vossestrand

Vossestrand er en tidligere selvstendig kommune i Hordaland fylke som fra 1837 var del av Voss formannskapsdistrikt.
1. januar 1868 ble Vossestrand skilt ut fra Voss som egen kommune. Vossestrand hadde da 2 009 innbyggere.
21. august 1869 ble en ubebodd del av Voss overført til Vossestrand ved Kongelig resolusjon.
1. januar 1964 ble Vossestrand, det meste av Evanger kommune (unntatt Bergsdalen og Eksingedalen) samt Voss slått sammen til den nye Voss kommune. Vossestrand hadde ved sammenslåingen 1 573 innbyggere.